LidanRubinov/Halacha-QA huggingface dataset:
שאלה: לא מצליח לעמוד בציפיות מעצמי: אני נער ואני כרגע בחופש הגדול ואני כל הזמן מתבטל ולא עושה כלום ואני הצבתי לעצמי מטרות בתחילת החופש וסדרי יום ואני לא מצליח לעמוד בהם וזה מתסכל אותי ואני אומר אם לפחות לא הצלחתי לעמוד רים שהצבתי ללעצמי לפחות שאני יגשים את המטרה שלי שרציתי שאני הצא ממנה בסוף החופש בשמחה ואני חושב שזה לא יקרה אבל בזמן שנותר זה אפשרי כמו למשל לסיים שס משניות והייתי שמח אם כבודו מכיר מקום שיש שם שיעורי הקלטה ואפשר לשמוע שאני יקשיב במקום שאני ילמד לבד וזה יהיה לי יותר קשה ובכל אם תוכל לעזור בשאר הדברים כי הצבתי לעצמי עוד דברים וניסיתי דברים אולי לא הכל ואולי לא מספיק אבל אשמח לעזרה כל דבר אם זה לשלוח סמס למישהו שעכשיו אני מתחיל את הסדר הזה אחר כך עובר לעיסוק אחר כמו להעביר כרטיס עובד בהתחלה ובסוף ואם אני לט מצליח אז אני מדבר על זה או יתרום צדקה ואז אולי יצליח אבל לבד קשה וזאת סתם דוגמא ואני שואל רק אם תוכל לעזור לצאת מהחופש עם סיפוק מהמעט שנשאר מהחופש מראש
תשובה: לפני כל דבר אחר, אני חייב לציין בפניך שיש בך תכונה של צדיק. יש בך שאיפות גדולות מאוד, אתה משתוקק לקדושה. האמת הפנימית איננה במה שאנחנו מצליחים (מפני שזה לא תלוי רק בנו) אלא במה שאנחנו שואפים. אתה שואף לגדולות. אתה מתמקד בחסרונות שלך ומאוכזב מעצמך אבל אני יכול להראות לך את הטוב והנפלא שבך. אתה אמנם מאוכזב שאתה לא מצליח   אבל ברור שהרצון שלך ללמוד הוא אמיתי מאוד, באותה מידה הייסורים שלך מחוסר ההצלחה הם גדולים מאוד. אתה מנסה דרכים להכריח את עצמך (כמו להעביר כרטיס) זה לא פתרון מפני שקשה מאוד להלחם יום יום נגד עצמנו. כנראה קשה לך למצוא סבלנות ללימוד תורה רחב, אולי זה קשה לך, אולי זה לא מענין אותך. אתה צריך לעשות דברים שאתה אוהב ונהנה לעשות   למצוא את האופי והנטיות שלך בתוך דרך התורה. לימוד תורה איננו דרך בלעדית   ח אמרו שעל שלשה דברים העולם עומד   על תורה, עבודה וגמילות חסדים. יש חשיבות גדולה לגמילות חסדים וזה יותר מתאים לך. העשיה שלך תרומם את נשמתך. אתה צריך מקומות בהם תוכל לעשות דברים טובים: אפשר לשמח ילדים חולים. לעזור לסדר ולנקות את בית כנסת, להדביק סידורים קרועים. לבקר קשישים בבית אבות, או לסייע לשכנים קשישים שגרים קרוב אליך. אתה יכול לסייע לסבא וסבתא שלך, לנקות ולסדר להם את הבית וכד. אפשר לעבוד בהתנדבות, לצבוע או לנקות בישיבות באזור מגוריך   אולי אפילו בישיבה שלך. אתה יכול לבדוק היכן יש מפעלי הזנה לנצרכים באזור מגוריך ולהתנדב שם. ודאי חשוב ללמוד תורה אבל אתה דורש מעצמך המון וגורם לעצמך להתיאש ולא ללמוד כלום. תלמד במידה   לא יותר משעה ביום (אפשר חצי שעה בבקר וחצי שעה בערב) דברים שמעניינים באמת: תקרא סיפורי צדיקים או אגדות. תקשיב לשעורי וידיאו באינטרנט על דברים שאתה אוהב. לסיכום: אל תכריח את עצמך ואל תלחם בעצמך. תחשוב מה באמת מענין אותך ומשמח אותך לעשות   תראה איך אתה מוצא דברים כאלה בתוך הדרך האמונית שלך. מוטב לדרוש מעצמך מעט ולעמוד בכך מאשר לדרוש מעצמך המון, להכשל ולהתיאש וכך גם את המעט לא תעשה. כך תעשה ותצליח ויהיה לך סיפוק. בהצלחה!
שאלה: עירוב לא תקין: חודש טוב לכבוד הרב שרלו, מצאתי במקום מגוריי לקויים בעירוב. פניתי על האחראי ולמרות שהבטיח - לא תיקן ולא הודיע לאיש. פניתי פעם נוספת דרך אדם שעובד איתו במועצה הדתית, וגם זה לא עזר (למרות שטען שתיקן, אלא שנדמה לי שהוא תיקן מקום אחר). אין לי ספק שאדם זה אינו ראוי לשמש בתפקיד. מלכתחילה העירוב נעשה ברשלנות גדולה, ומועד לפורענות בכל רגע (ע"מ שלא להאריך לא אפרט את כל הלקויות). אותו אדם הודה בפניי שהוא לא בודק את העירוב כל שבוע כיון שיש קשיי גישה (לדעתי הוא לא בדק כבר הרבה זמן בחלק מהמקומות). הלכתי וצילמתי את רוב הליקויים שראיתי. ועתה אני מתלבט מה לעשות עם זה. מצד אחד מדובר בענין מאוד חמור. מצד שני, אני חושש מ"מוטב שיהיו שוגגין ואל יהיו מזידין". בשלב זה אחרי שנעשו כמה פניות אל האחראי, וכ"כ בעבר היתה פניה למועצה הדתית באותו ענין, אינני חושש כל-כך מפני הלבנת פנים. אודה לכבוד הרב אם יוכל לחוות דעתו. ת.
תשובה: האם אין רב במקום? רב אזורי? זה תפקידו ואחריותו!
שאלה: תקשורת זוגית: בעלי ואני נשואים כ-8 חודשים, התחזקנו מאז שהכרנו וכיום אנו בהשקפה שונה מהמשפחה שלי. החגים בפתח ואני בבעיה, המשפחה שלי לא עושה סדר כהלכה(ראש השנה ופסח) ולא שומרת על דברים שיש לשמור בחגים כמו למשל העברה מאש לאש, כיבוי האור במקרר, סוכה כשרה וכד. איני רוצה שיותר מרחק יותר ממה שכבר נוצר, מה לעשות בנושא? לא הייתי רוצה שלא נעשה חגים אצל המשפחה שלי. (המשפחה שלו כן שומרת ומקפידה), בעניין נוסף, אנחנו מבקרים את ההורים שלי פעם בחודש בלבד, וגם זה נלווה עם קצת מתח, דברים חשובים בעינינו נחשבים בעיניהם שטויות. בנוסף כשאנו מבקרים את סבתא שלי במוצאש עם המשפחה הנרחבת בעלי תמיד מגיע לשם באורח אפשר לומר, הוא אינו אוהב ללכת לשם כוון שבעיניו הם מ דברים הבל הבלים ואין לו כל כך נושאים משותפים ולכן תמיד כשהוא בא הוא רוב הזמן עסוק בפלאפון שלו וזה מפריע לי מאוד שהוא לא מנסה יותר להשתלב, מה לעשות בעניין? ו יום טוב.
תשובה: הנושא צריך להתברר באופן יסודי ומהותי בינך ובין בעלך. מאחורי השאלות המעשיות מסתתרים רגשות כואבים שיש לך. אתם צריכים למצוא דרך לדבר בטוב ובנועם על מה ש- יושב  לכם בפנים. בעלך צריך להבין ממך שקשר זוגי מחייב כל צד לדאוג שהחיים של השני יהיו שמחים ומאושרים. צריך להשתדל מאוד, בכל מה שיכולים לעשות את השני מאושר. אולי את אף פעם לא אמרת לו מה מציק וכואב לך. לכן אתם צריכים לדבר בכנות. את צריכה להסביר לו שאת מבקשת, בשבילך! בשביל שתרגישי טוב עם המשפחה שלך, שהוא יהיה שותף לשיחה אצל הסבתא. הוא צריך לדעת על כל מה שמפריע לך. אבל לא לדעת את זה בדרך של צעקות וגערות מצידך, גם לא מתוך ביקורת והטחת אשמה, אלא בדרך של קירבה ואהבה. תאמרי לבעלך שגם אם המשפחה שלך נוהגת בדרך אחרת זו המשפחה שלך והיא יקרה וחשובה לך מאוד. הוא צריך להרגיש את הצרכים שלך והקשיים שלך. אחרי שתהיו יחד ברצונות ובקשיים - לא קשה למצוא פתרונות מעשיים. אפשר לבוא אל ההורים שלך בחול המועד של סוכות ופסח. אפשר להזמין אותם אליכם לשבתות וחגים. אפשר לבוא לבקר אותם יותר סתם כך במוצאי שבת או יום שישי, בערב חג או מוצאי חג.
שאלה: הזכרת שם אם החולה בתפילה (אלוהים לא מזהה אותנו בלי שם האם?!): רציתי לשאול מה הקטע להזכיר את שם האם של חולה או רווק כשאנחנו מתפללים עליו?מה אלוהים לא מזהה אותנו בלי שם האם או האב??????????.
תשובה: כמו יהודי טוב אענה לך חזרה בשאלה: למה בכלל צריך להתפלל, מה בורא עולם לא יודע שאני צריך רפואה, פרנסה, זיווג, בנים ובנות? הוא לא יודע שעכשיו דודה של חבר שלי חולה מאוד? הוא לא יודע שכואבת לי הבטן, ושאין לי מזל בחיים? הרי הוא יצר וברא אותי. אלא: הקדוש ברוך הוא ישתבח שמו רוצה שנתפלל אליו, רוצה שנדבק בו, רוצה שיחד איתו נשלים ונעלה את המציאות כולה. "תנו עוז לאלוקים". שם האדם הוא מזלו, זה הצינור והערוץ בו אנרגיית חייו זורמת, על כן מזכירים את שמו ושם אמו, ועל ידי כך- מזלו מאיר, שורש נשמתו מקבל ברכה רפואה וחיים. לא נאריך כרגע להסביר מדוע חלק מעדות ישראל מזכירים דווקא את שם האם ולא שם האב, רק זאת אגיד את דברי רבנו יוסף חיים זיע"א מכיון שנשמת האישה יותר זכה וטהורה מן האיש, שהרי אינה חוטאת בפגם הברית וכיוצא בזה, לכן נשמתה יותר מתוקנת, ועל כן מזכירים דווקא את שם האם, ויש להאריך בדבר זה, ואין כאן מקומו. ברכה והצלחה בכל.
שאלה: סליחה ממורה לשון הרע: לפני שנה הפצתי לשון הרע על מורה שלימדה אותי באותה שנה שעברה התחזקתי מאוד ברמה התורנית.רציתי לכפר על הרכילות שהפצתי עליה רב אחד אמר לי שאני צריכה לגשת אליה ולקש סליחה בנוכחות של כל אלה ששמעו את הרכילות שאמרתי עליה ושזה מאוד חמור ושלמורה מותר לא לסלוח לי אפילו אחרי 3 פעמים שמבקשים ממנו סליחה בנוכחות של 10 יהודים שונים ורציתי לשאול דבר ראשון למה למורה על מורה לא חל חל הדין של חיוב מחילה אחרי 3 פעמים של בקשת סליחה בנוכחות 10 יהודים שונים?ודבר שני לשון הרע זו עבירה שאנחנו נופלים בה כל כך הרבה ואני לא מוצאת דרך לתקן את החטא בשלמות והעניין מזכיר לי את המשל הידוע עם הנוצות שכמו שאי אפשר לאסוף נוצות שהתפזרו בכל העיר כך גם אי אפשר לאסוף את כל הלשון הרע שהופץ ומופץ לאנשים ובכל זאת איך אפשר לכפר על החטא בשלמות?
תשובה: עיני בהלכות שציטטתי בהמשך, כפרה על רכילות ולשון הרע למורה היא כמו לכל אדם אחר וגם מורה צריך למחול אחר ג  פעמים. אמנם הייתה דעתה בתלמוד שרב שמחל על כבודו אין כבודו מחול אך היא לא נפסקה להלכה למעשה. לקוח מכאן כיצד עושים תשובה על עבירות לשון הרע תשובה על סיפור לשון הרע שלא האמינו לו הבא לעשות תשובה על עוון לשון הרע - אם השומעים לא האמינו לדבריו ולא נתגנה חבירו על ידי זה כלל בעניהם - נשאר לו לעשות תשובה על עוון בין אדם למקום, הוא צריך להתחרט על שעבר על רצון השם שאסר לדבר לשון הרע, ויתוודה על זה ויקבל על עצמו בלב שלם לא לחזור על עוונו.  ד-יב  ויש לדעת שאדם שאינו לומד בקביעות הלכות לשון הרע, חייב לקבל על עצמו לימוד זה כראוי, שאם לא כן ודאי שיכשל בעל כרחו שוב. תשובה על סיפור לשון הרע שהאמינו לו הבא לעשות תשובה על עוון לשון הרע   אם השומעים האמינו לדבריו וחבירו נתגנה בעיני השומעים או שנגרם לו צער או נזק בגופו או בממונו, במקרה זה צריך קודם כל לנסות להוציא מלב השומעים את אשר ספר באיזה אופן שיהיה. אבל אם יש לו ספק אם הצליח בכך או שהשומעים כבר העבירו את הדברים לאחרים, חייב לספר לחבירו את אשר סיפר עליו, ואחר כך לבקש ממנו מחילה עד שירצה את חבירו, ואחר שמחל לו חבירו צריך לעשות תשובה על עבירה בין אדם למקום היינו חרטה ווידוי וקבלה לעתיד כפי שאמרנו.  ד-יב
שאלה: חשש לרמאות של נוטלי צדקה: אני בדרך כלל לא נוהגת לתת כסף לצדקה אלא אוכל, מתוך פחד שחלק מהכסף שאתן ינוצל לקניית סיגריות או סמים או הימורים ובקיצור רק יזיק למקבל.ורציתי לשאול אם יש באמת בעיה בנתינת כסף לאדם שאני לא יודעת מה יעשה בכסף שאתן לו ויכול להיות שרק יזיק לעצמו. ובנוסף אחרי פורים קיבלתי המון משלוחי מנות והלכתי לחלק אותם לעניים במדרחוב ורציתי לשאול אם יש גם בזה בעיה שהרי הבאתי להם ממתקים שיכול להיות שיפגעו בבריאותם.
תשובה: אם נותנים צדקה לרמאי לא מקיימים את המצווה. את אחראית לבדוק שהכסף ניתן למי שצריך. כאשר את מחלקת ממתקים לאנשים מבוגרים את לא אחראית שמא ישתמשו בדרך מזיקה - הם אנשים מבוגרים. רצ"ב קישור לתשובה של הרב אבינר בענין צדקה
שאלה: אוכל לא בריא: רציתי לשאול האם יש חובה לאכול רק אוכל בריא אולי אפילו להפך איסור לאכול רק אוכל בריא?מצד אחד ידוע כי אוכל לא בריא פוגע בבריאות ויש ציווי"ונשמרתם לנפשותיכם"ומצד שני נזיר בסיום נזירותו מביא קרבן חטאת ולפי אחד הפרשנים הוא מביא קרבן על כך שהתנזר ממה שהקדוש ברוך הוא נתן לו בעולמו וכך גם אדם שמחליט לאכול רק אוכל בריא מתנזר בעצם ממה שהקדוש ברוך הוא נותן לו בעולם. אז בקיצור יש עניין בלאכול רק אוכל בריא או לא?
תשובה: לך אסור לאכול אוכל מזיק - זה איסור תורה יש להמנע או להקטין אכילת אוכל שאינו בריא הפירוש הזה בנזיר זו דעה אחת בתנאים וברור שאדם לא יעשן סמים ((דבר טבעי לחלוטין) רק כדי להנות ממה שה  נתן בעולם. הוא גם נתן לאדם חכמה ובינה להבחין בין טוב לרע. מדבריך לגבי הנזיר אולי גם אדם הראשון היה צריך לאכול מעץ הדעת. סיכום ההסבר של הנזיר הוא לדעת תנא אחד ואין ללמוד ממנו על כל החיים ובודאי לא לעבור איסורים או לזלזל בבריאות דו דלוי
שאלה: האם ראוי לכתוב באתר כיפה: הרב, לאחרונה אני נפגש עם המון לשון הרע ורכילות באתר כיפה. כמו כן גם בביזוי תלמידי חכמים ועידוד מחלוקות. אני יודע שגדול קידוש השם מחילול השם וכן שבאתר כיפה ישנם גם דברים טובים, כגון מדור השו"ת, אמנם נראה לי שדווקא מדורים אלו כביכול נותנים הכשר לשאר הזבל שנמצא באתר. הגולש, כך אני מרגיש על עצמי, כאשר הוא נמצא באתר דתי ולא סתם אלא אתר של אמונה מאמינים באינטרנט, מכבה את חיישני הזהירות שיש לו ומאכיל עצמו בטומאה גדולה. לאור הסיפור האחרון, שאנשי כיפה פירסמו ראיון ישן עם הרב אריאל שליט"א לאחר שסוכם שיפורסם רק בהסכמתו והוא לא הסכים לכך, וכן לאור הכתבות הרבות האחרונות נגד תלמידי חכמים מ הר המור (שאיני נמנה על חוגם אך משתדל לכבד כל ת"ח באשר הוא) הייתי מציע לכבוד הרב לשקול את המשך מתן תשובותיו אשר כביכול מכשירים את שרצי האתר. אשמח לשמוע את דעת הרב בנושא.
תשובה: אתר  כיפה  הוא כמו  כרוז  הוא מודיע לנו מה אנשים אומרים ועושים. האתר איננו ממציא דברים אלא מספר עליהם. האתר גם לא מגלה סודות אלא משתף את כולם בדברים שכבר ידועים לחלק. לכן אני לא מוצא כאן לשון הרע. לשון הרע וביזוי תלמידי חכמים נעשים במקומות אחרים (אגב, כל אחד סבור שאת תלמידי החכמים של  הצד השני  אפשר לבזות.) אתר כיפה רק מספר לנו על מה שנאמר ופורסם. גם את המחלוקת לא האתר יוצר   היא נוצרת אצל החולקים לא אצל מי שמביא לנו את דבריהם. ההאשמה שאתה מאשים צריכה להיות מופנית אל מי שאומרים את הדברים ועושים את המעשים שאתר כיפה מדווח עליהם לא אל האתר. אבל האמת היא שאפשר לומר גם לך עצמך    טול קורה מבין עיניך. אתה כאן כותב נגד הכיעור אבל גם כתיבתך מכוערת (לצערי) לא שונה מאחרים, אתה כותב כאן: ".נותנים הכשר לשאר הזבל שנמצא באתר. מאכיל עצמו בטומאה גדולה. מכשירים את שרצי האתר". קשוט עצמך - אתה כותב:  זבל - טומאה ושרצים  האם היית מדבר כך (חס וחלילה) על חברים שלך? על בני משפחה שלך? אבל על אתר כיפה את מרשה לעצמך להתבטא בדרך מכוערת מאוד. האם זה מרבה אהבה, אחוה, ורעות בעם ישראל? אני מודע לכך שהעולם לא מושלם, גם אתר כיפה הולך לעיתים על הגבול. אני לא סומך ידי על כל מה שהאתר מביא. אבל אני לא מגיע מכך למסקנה שעלי להחרים את האתר. לאחר תקופה ארוכה של השתתפות במדור השו"ת אני יודע שיש חשיבות עצומה למדור זה, הוא מביא הרבה ברכה לעולם. אני מאמין שיש מה לתקן וצריך לתקן   אבל תיקון לא נעשה על ידי הרס אלא על ידי בנין. אשמח לקבל ממך הצעות בונות לתיקון כל הפגמים עליהם דובר כאן.
שאלה: ווידוי ו13 המידות: אשמח אם תענה על שאלותיי :) 1.האם בימי חול כשלא אומרים ווידוי -מחסירים משהו בתפילת שמונה עשרה? לדוגמא את :"סלח לנו אבינו מלכנו." 2.מי שמתפללת לבד אומרת את 13 המידות אחרי הווידוי? ואם כן האם היא מחסירה רק את "ויעבור השם על פניו ויקרא.וחטאה ונקה" או היא מחסירה מ"אל ארך אפיים אתה ובעל הרחמים.וחטאה ונקה" מראש
תשובה: 1. למרות שאין אומרים וידוי - אין שום שינוי בתפילת עמידה. 2. מי שמתפללת לבדה לא אומרת את המילים : ד  ד  א-ל רחום וחנון, ארך אפים ורב חסד ואמת, נוצר חסד לאלפים נושא עוון ופשע וחטא ונקה (אפשר להגיד אותם בנגינת הטעמים:  כקורא בתורה ).
שאלה: פיקוח באירועים ומסעדות: לכם על מסירותכם למען הכשרות ולמען כולנו.שאלתי היא על איזה גופי כשרות ניתן לסמוך ללא עוררין בפיקוח על מסעדות,מאפיות וכדומה? שוב נ.ב. האם בדץ בית יוסף עונה להגדרה זו?
תשובה: אנו ממליצים להעזר בעמוד המומלצים שלנו
שאלה: משנת הגלגולים: לכבוד הרב 1.האם יש משמעות הלכתית לאנשים שנולדו נמוכים מהממוצע או גבוהים מהממוצע? זה אומר משהו? 2.האם זה נכון שאחרי שחיה מתה היא חוזרת בגלגול בתור חיה אחרת?
תשובה: 1. זה לא אומר כלום. 2. גלגול הוא תיקון, וזו מתנה שניתנה רק לבני אדם, אם בחיה היה בן אדם שהתגלגל ולא השלים את תיקונו, אז הוא ישוב שוב בגלגול, ואם הוא תוקן- אותה חיה או מה שזה לא יהיה לא ישוב בגלגול. יצא ספר נפלא על תורת הגלגולים בשם: "משנת הגלגולים" של הרב בועז זה ספר מומלץ לרוצים ללמוד ולהעמיק בזה. ברכה והצלחה
שאלה: בראשית: לרב. קצת רקע עלי, אני חוזר בתשובה,טרי משהו כמו קרוב לשנה. אני משתדל ללמוד כמה שאפשר מהרצאות ספרים וכו. בימיי שבת במיוחד אני אוהב עם אור השמש שנכנס לבית ללמוד תורה ולשאול את עצמי שאלות. שאלה שעלתה בדעתי המורכבת מ 3 חלקים ועדיין לא מצאתי לה תשובה היא: 1 "בראשית ברא ה את השמים ואת הארץ: והארץ היתה תהו ובהו וחשך על פני תהום ורוח ה מרחפת על פני המים". מה השתקף במים בזמן הזה? ההמשך הוא לגביי זה שה אמר ויהי אור וראה את האור כי טוב והבדיל בין האור והחושך, ולכן לפני לא היה אור? או לא היה טוב? יש לי תאורי שחשבתי לגביי הנושא אבל כרגע אני לא רוצה לשמע חסר הגיון או חס וחלילה מפרש בעצמי את התנ"ך ולכן אני שואל את השאלה ובתקווה שידיעות הרב יוכלו לפתור את התעלומה. במידה ותרצה וזה לא יחשב ככפירה אני אשמח לחלוק איתך את מה שחשבתי לגביי הנושא
תשובה: כתוב שהיה  חושך על פני תהום  - בחושך שום דבר לא משתקף. אל תוך החושך הזה נברא אור והחושך המשיך להתקיים לצד האור, כך נוצרה המציאות המורכבת שאנחנו מכירים בהבדל בין יום ולילה. האור הנברא השתקף במים. אשמח לקבל בתגובה את ההערות שלך.
שאלה: הלכה: 1.האם צריך ליטול ידיים לפני כול תפילה? 2.כשאני מתפלל תיקון חצות אני צריך ליטול ידיים לפני תיקון רחל ואז ליטול שוב לפני תיקון לאה? 3.אם כתוב לי בלוח שנה שהיום זה ראש חודש, זה אומר שמהלילה מתחיל הראש חודש?
תשובה: 1. כך יש לעשות (שו"ע או"ח צ"ב, ד ). וזה לשון מורנו הרב מרדכי אליהו זצוק"ל: "טוב שאדם ירא שמים יקפיד ליטול את ידיו קודם כל תפילה אע"פ שנטל ידיו בבוקר, וצריכים הגבאים שבכל בית כנסת לדאוג ולארגן את כל הדרוש לכך" (ספר הלכה ט, י"ב). 2. אין צורך ליטול ידיים לפני תיקון חצות, אלא שבד"כ כיוון שהמנהג לחלוץ נעליו ואז יוצא שנוגע בהם - יש ליטול ידיים (ודי ברחיצתם פעם אחת), אך ודאי שאין צורך ליטול שוב לפני תיקון לאה. 3. כתוב בתורה בבריאת העולם "ויהי ערב ויהי בוקר", ומכאן למדו ח שהיום מתחיל מהלילה. לכן בלוחות השנה, אם מצויין לדוגמא שיום שלישי הוא ראש חודש, משמעות הדבר היא שמתפילת ערבית של יום שני בלילה ועד תפילת מנחה של יום שלישי אומרים "יעלה ויבוא" (כמו בשבת שמ"יום שישי בערב" כבר ליל שבת ומתפללים תפילת שבת ומקדשים ואין עושים מלאכה).
שאלה: שאלה רגישה בעניין כשרות: היי, אני בת לאמא יהודייה ואבא מוסלמי, אני חוזרת בתשובה כבר כ5 שנים אבל יש דברים, ה יעזור שאני לא יכולה לעשות כדי חלילה לא לפגוע באבי. רציתי לדעת האם במידה והמטבח של הוריי יהיה כשר לגמרי וכך גם מוצרי המטבח, האם יש משהו שאפשר לסמוך עליו שאני, בעלי לעתיד וילדיי נוכל לאכול מבישולי אבי - כאשר הוא מקפיד לגמרי על הכשרות? השאלה חשובה לי מאוד מאחר ולא אוכל לעשות משהו שיפגע בהורי ואם חלילה איאלץ לומר לאבי שאני לא אוכלת מהבישולים שלו אלא אם מישהו ידליק בעבורו את האש או כדומה זה יעשה קרע מאוד גדול ביני לבין משפחתי והם הכל עבורי, יתרה מכך, באם לא ניתן למצוא לזה פיתרון ואני או ילדיי לא נוכל לאכול מתבשיליו אני ובן זוגי נאלץ להיפרד כיוון וגם הוא חוזר בתשובה ולא יקבל את העובדה שילדינו יאכלו. אודה לעזרתך,
תשובה: גדול ה,יותר מהקפדות כאלה ואחרות לכן ישנם דרכים שבהם כן ניתן לאכול מאכלים שבושלו בידי מי שאינו יהודי. כמו שמבא בשולחן ערוך ונושאי כליו בעינין אורח שהביא למארחו פת עכום ובעל הבית מקפיד ולא אוכל מפת זו.נפסק להלכה כי על בעל הבית לאכול מהפת שהביא האורח כדי לא לפגוע בו.!! לעצם השאלה יש לכם ללמוד את הלכות אלו ביסודיות כיון שישנם מאכלים שמותר לגוי לבשל למשל כל מה שנאכל גם חי כמו "מדבוכה" למשל.או כמו גזר מבושל ועוד ויש דברים שאינם חשובים ואינם עולים על שולחן מלכים לכן מותר לגוי לבשלם כמו דוחן. כדאי להתיעץ עם רב שרגיש למצב ולאור הלכה זו ידריך אתכם בדרך ישרה.
שאלה: צרירת דם ועוד: אשמח אם תוכלו לעזור לי כמה שאלות בענייני כשרות: א. דין דגני בוקר עליהם כשרות פריז מצוין כחלבי (לאוכלי א. חלב עכו"ם) אך אין ברכיבים שום זכר לחלב (רק באזהרת אלרגנים). ב. במאמרכם על כשרויות עופות (בקובץ "אמונת עתיך", עמ 155) צוין לגבי צרירת דם שמספיק להוריד המקום שבו צרירת הדם, אך בשו"ע עצמו (יו"ד סז, ד) נשמע שצריך למלוח. מה הדין? ג. האם יש פוסקים המקלים לעניין חטיף צ יפס (כגון פרינגלס) מצד בישולי עכו"ם? אודה על תשובותיכם, וברכות על הקובץ הנהדר והחשוב.
תשובה: א. ברבנות הראשית יש מפרט של הרכיבים. כדאי לדבר איתם. ב. השו"ע דיבר לפני המליחה. העופות שמגיעים אלינו הם אחרי המליחה ג. בישולי עכו"ם שייך רק כאשר במוצר מתקיימים שני תנאים - עולה על שולחן מלכים וגם לא נאכל חי, כלומר לא מבושל. יש בכך מחלוקת הפוסקים, הרה"ג הרב מרדכי אליהו זצ"ל סבר שתפוצ פס עולה על שולחן מלכים. יש פוסקים שלא סוברים כך. ומחלוקת גם לגבי טחינה. גם כאן הוא סבר שיש בזה איסור של בישולי גוים אבל הרה"ג הרב עובדיה יוסף סבר שטחינה אינה כלולה במאכלים השייכים לאיסורי בישולי גוים.
שאלה: השם אימרי לבן: שלומות לרב, בע"ה ביום חמישי (ב אלול) יש ברית לבני, אנחנו מאוד אהבנו את השם אימרי (אביו של זכור מהתנ"ך) - רציתי לדעת האם השם נחשב לחיובי מבחינת התנ"ך? ואילו מקורות ניתן לחפש כדי ללמוד על השם? בשורות טובות ו
תשובה: השאלה הגיעה אלי רק היום. אני מבין שהיא רלוונטית. שיהיו לילד ולכם חיים משותפים של מציאת חן.
שאלה: תורה: יש משהו שלא ברור לי יש לנו את התנ ך ובו כתובים כל המצוות והאיסורים שהקב ה נתן לנו. אם אני מבין מכון המשנה והגמרא נועדו כדי להבהיר את התורה אבל למה צריך להבהיר אותה? אם הקב ה ציווה כך עושים לא? למה צריך שמישהו יסביר לנו את המילים של הקב ה ע י מה שהוא חושב ומי אמר שהוא חושב בדרך הנכונה ושזו הדרך שהקב ה רוצה? אני מקווה ששאלתי לא פוגעת אני פשוט רוצה לדעת אני אשמח לתשובה
תשובה: התורה עצמה נתנה את התשובה לשאלה החשובה שלך. יש תפקיד גדול מאוד לתורה שבעל פה: לפעמים צריך להסביר למה הכוונה בפירוש המילים  במשך ההיסטוריה יש המצאות חדשות שהתורה לא דיברה עליה במפורש, ואנחנו צריכים לדעת מה לעשות עם המצב החדש  יש לפעמים צורך לגזור גזירות חדשות, כי העם מתדרדר במדרון החלקלק  יש לפעמים צורך בהיתרים, כי מסיבות שונות לא מצליחים לעמוד בכל הדרישות  וכדו. לגבי השאלה איך אנו יודעים שלזה הקב"ה "התכוון": חכמים לימדו אותנו כי משעה שהקב"ה נתן את התורה לבני אדם   הוא אמר שההלכה תהיה לפי מה שהסנהדרין תפסוק. כלומר: גם אם נמצא DVD ממעמד הר סיני שיראה שהקב"ה אמר לעשות "א", ובמשך הדורות סנהדרין פסקה לעשות "ב"- ההלכה מחייבת לעשות "ב" ולא "א", כי כך הקב"V ציווה בתורה. ויישר כוח על השאלות החשובות
שאלה: בשר ודגים: אנחנו תמיד מקפידים להבדיל בין בשר ודגים לפי המנהג. יש לי מנגל חשמלי שאני צולה עליו בדרך כלל עוף, רציתי לשאול האם אחרי שניקיתי אותו ועברו 24 שעות יהיה מותר לצלות עליו דג?
תשובה: מותר.
שאלה: דחיית חתונה: אני שואלת את השאלה בשם אחייניתי. אחייניתי קיבלה הצעת נישואין מהחבר שלה וחשבה על מועד לחתונה. אציין כי לא הוציאו הזמנות לחתונה, אולם היא פירסמה בפייסבוק שהיא מתכננת חתונה בתאריך מסויים. היא דיברה עם ההורים שלה לגבי התאריך שהיא חשבה עליו וזה לא מסתדר להורים. האם יש בעיה הלכתית לדחות את החתונה בשבוע שבועיים?? כאמור, טרם הודפסו הזמנות לחתונה והדבר פורסם בפייסבוק בלבד. לתשובתך המהירה אודה, ב ובברכת חודש טוב! הילה
תשובה: אין שום בעיה בדחיית החתונה בשבוע- שבועיים, וגם יותר מזה, אם זה נצרך בגלל סיבה כלשהי. אני מאחל לזוג "מזל טוב".
שאלה: כשרות: מפאת עבודתי אני גר בגלות בלונדון. לי שאלה בנושא גבינות, באם איני שומר חלב עקו"ם יכול אני לאכול גבינה עקו"ם מפרה? שואל אני זאת לעניין (RENNET) אינזים הגבנה, הוא עשוי מחלק מסויים בבטן הפרה? האם זה כשר לאכילה? האם זה לא ערבוב חלב ובשר?
תשובה: לשואל: בפשטות יש לומר שאין לאכל גבינות עכו"ם שזו גזרה בפני עצמה ואינה תלוייה הדין חלב עכו"ם או בדין בשר וחלב. הרב אריה שטרן ראש מכון הלכה ברורה
שאלה: ברכות השחר: הרב, אני עובדת כסטודנטית לסיעוד בבית חולים ולרוב אני עובדת במשמרות לילה מ23:00 ועד 7:00 בבוקר. מתי אני יכולה להגיד ברכות השחר?
תשובה: לך. אני מבין שאת מתכוונת במהלך שעות תורנות הלילה שלך. את יכולה לומר ברכות השחר מאז ש"עלה השחר". זמן עלות השחר משתנה מיום ליום (היום, לדוגמא, היה זמן עלות השחר 4:46) זמן קריאת שמע מאוחר יותר, והוא "משיכיר את חבירו הרגיל עימו קצת ממרחק ארבע אמות (ללא תאורה מלאכותית). הבוקר התחיל זמן קריאת שמע בשעה 5:13) זמן תפילת עמידה של שחרית, לכתחילה הוא זריחת החמה (היום- 5:58) אבל מי שהתפלל ה אחרי זמן עלות השחר- יצא ה ידי חובה. את יכולה גם לומר ברכות השחר בסוף המשמרת שלך, כלומר בשעה 7:00 בבוקר. והערה נוספת, ברשותך: כדאי שתטלי ידיים נטילה של הבוקר (שלוש פעמים על כל יד, לסירוגין) בשעת עלות השחר.
שאלה: עוף טוב כשרות הרב אוירבך: אנחנו ספרדים שאוכלים בשר בקר רק עטרה או מחפוד אבל כשמדובר בעוף, התחלנו להקל בכשרות למהדרין, בעיקר של הרב אוירבך עוף טוב. אשמח לדעת לגבי ספרדים על כשרות אוירבך בעופות(עוף טוב), האם ניתן לסמוך על הכשרות של הרב? בעבר קראתי מהרב אברהם יוסף שמדובר בכשרות לא מוכרת ע"י הרבנות, אין פיקוח של הרבנות, ולכן לא ניתן לסמוך עליה,הוא כינה אותה "זו הכשרות הנמוכה ביותר מכל המשחטות בארץ", ובנוסף טוען "לכתוב כל אחד יכול, וקשה לאכוף בנושאים אלו" בהקשר לכתוב באריזה "למהדרין". אשמח לקצת סדר בבלבול הגדול הזה.
תשובה: אנו ממליצים לך להעזר בעמוד המומלצים שלנו מצ"ב קישור
שאלה: כשרות אייריש קרים: לכבוד הרב, רציתי לשאול האם אייריש קרים מסוג ברוגנס BROGANS הוא כשר לאוכלי חלב נוכרי? לא הצלחתי למצוא בשום אתר באינטרנט. כתוב רק שאייריש קרים של בייליס לא כשר. מראש!
תשובה: גם אני לא מצאתי שום הוכחה שהוא כשר, במצב כזה אסור לשתות. עיין:
שאלה: תמונות חתונה לאחר גירושין: הרב, בת דודתי התגרשה לפני כשנתיים והיום ברוך השם מצאה בן זוג וקבעו תאריך לנישואין היא שאלה אותי מה ניתן לעשות עם התמונות של החתונה שהייתה לה עם הגרוש להשאיר את התמונות שהוא לא מופיע בהן ואת שלו לזרוק? לזרוק הכל? לגנוז? כיום הן שמורות במחסן.
תשובה: זו לא שאלה הלכתית. למיטב ידיעתי אין לתמונות חתונה שום מעמד הלכתי. ודאי אין חובה לזרוק. אולי עדיף לגנוז אותם. במיוחד אם יש ילד מהנישואים הראשונים - אולי כשיגדל ירצה את התמונות. אם נורא חשוב לה שהתמונות יהיו נגישות, תתיעצי עם החתן החדש (בתנאי שהתיעצות כזאת לא תקלקל.).